คาบสมุทรซีนาย

**คาบสมุทรซีนาย** (;  ; ) เป็นคาบสมุทรในประเทศอียิปต์ และเป็นพื้นที่เพียงส่วนเดียวของประเทศที่ตั้งอยู่ในเอเชียตะวันตก ตั้งอยู่ระหว่างทะเลเมดิเตอร์เรเนียนทางทิศเหนือ และทะเลแดงทางทิศใต้ ทำหน้าที่เป็นสะพานแผ่นดินเชื่อมต่อระหว่างทวีปเอเชียและทวีปแอฟริกา ซีนายมีเนื้อที่ประมาณ 60,000 ตารางกิโลเมตร (คิดเป็นร้อยละ 6 ของพื้นที่ทั้งหมดของอียิปต์) และมีประชากรประมาณ 600,000 คน ในด้านการบริหาร พื้นที่ส่วนใหญ่ของคาบสมุทรซีนายแบ่งออกเป็นสองเขตผู้ว่าการ ได้แก่ เขตผู้ว่าการซีนายใต้ และเขตผู้ว่าการซีนายเหนือ ส่วนอีกสามเขตผู้ว่าการครอบคลุมพื้นที่ข้ามคลองสุเอซเข้าไปยังอียิปต์ส่วนแอฟริกา ได้แก่ เขตผู้ว่าการสุเอซ ทางตอนใต้ของคลองสุเอซ, เขตผู้ว่าการอิสไมเลีย ตรงส่วนกลาง และเขตผู้ว่าการพอร์ตซาอิด ทางตอนเหนือ

ในยุคคลาสสิก ภูมิภาคนี้เป็นที่รู้จักในชื่อ อาราเบีย เปเทรีย (Arabia Petraea) คาบสมุทรแห่งนี้ได้รับชื่อว่า *ซีนาย* ในยุคปัจจุบันเนื่องจากการสันนิษฐานว่าภูเขาที่อยู่ใกล้กับอารามนักบุญแคทเธอรีน คือ ภูเขาซีนาย ในคัมภีร์ไบเบิล โดยภูเขาซีนายเป็นหนึ่งในสถานที่ที่มีความสำคัญทางศาสนามากที่สุดในศาสนาแบบอับราฮัม

คาบสมุทรซีนายเป็นส่วนหนึ่งของอียิปต์มาตั้งแต่สมัยราชวงศ์ที่หนึ่ง (ประมาณ 3,100 ปีก่อนคริสตกาล) ซึ่งแตกต่างจากพื้นที่ทางตอนเหนืออย่าง ลิแวนต์ (ดินแดนของซีเรีย เลบานอน จอร์แดน อิสราเอล และปาเลสไตน์ในปัจจุบัน) ซึ่งมักเป็นศูนย์กลางความขัดแย้งระหว่างอียิปต์และรัฐต่าง ๆ ในเมโสโปเตเมียและเอเชียไมเนอร์ เนื่องจากตำแหน่งทางภูมิรัฐศาสตร์และวัฒนธรรม ในช่วงที่มีการยึดครองโดยต่างชาติ ซีนายเคยถูกควบคุมโดยจักรวรรดิต่าง ๆ เช่นเดียวกับส่วนอื่นของอียิปต์ ในประวัติศาสตร์สมัยใหม่คือ จักรวรรดิออตโตมัน (ค.ศ. 1517–1867) และสหราชอาณาจักร (ค.ศ. 1882–1956) อิสราเอลพร้อมด้วยฝรั่งเศสและสหราชอาณาจักรได้รุกรานและยึดครองซีนายในช่วงวิกฤตการณ์สุเอซ ค.ศ. 1956 และอิสราเอลรุกรานอีกครั้งหลังสงครามซิกซ์เดย์ ค.ศ. 1967 ในวันที่ 6 ตุลาคม ค.ศ. 1973 อียิปต์ได้เปิดฉากสงครามยมคิปปูร์เพื่อยึดคืนพื้นที่ฝั่งตะวันออกของคลองสุเอซ ต่อมาใน ค.ศ. 1982 ผลจากสนธิสัญญาสันติภาพอียิปต์–อิสราเอล ค.ศ. 1979 ทำให้อิสราเอลถอนตัวออกจากคาบสมุทรซีนายทั้งหมด ยกเว้นพื้นที่ทาบา ซึ่งได้รับคืนหลังการตัดสินของคณะอนุญาโตตุลาการใน ค.ศ. 1989

ในปัจจุบัน ซีนายกลายเป็นจุดหมายปลายทางยอดนิยมของนักท่องเที่ยว เนื่องจากสภาพธรรมชาติที่โดดเด่น แนวปะการังที่อุดมสมบูรณ์ และประวัติศาสตร์ตามคัมภีร์ไบเบิล

## อ้างอิง

## อ่านเพิ่ม
* 
* Gardner, Ann (2000). "At Home in South Sinai". *Nomadic Peoples*. Vol. 4 (New Series), Iss. 2: Special Issue: Employment and Unemployment Among Bedouin. pp.&nbsp;48–67. . Detailed account of Bedouin women.
* 
* Jarvis, C. S., *Yesterday and To-day in Sinai* (Edinburgh/London: W. Blackwood & Sons, 1931).
* 
* 
* Zoltán, Prantner (2014). "New terrorist challenges in the Sinai peninsula, prominent jihadists organisations", *Strategic Impact* **52**(3):39–47. At Academia.com.

## แหล่งข้อมูลอื่น

* Guide to Sinai, covering background information on history, flora, fauna, desert, Bedouin, safaris and geology of Sinai
* ''Sinai Local Magazine''—Archive index
* "The Complete Guide To: The Sinai", *[[The Independent]]*, 15 March 2008.
* Sinai in ancient Egypt
* Broadcasting videos from Sinai
* Images of the Sinai Desert ()
* IRIN humanitarian news: EU grant to tackle rural poverty in South Sinai
* Sinai trekking and safari: route maps and photo archive ()


หมวดหมู่:คลองสุเอซ
หมวดหมู่:ภูมิศาสตร์เอเชีย
หมวดหมู่:เขตปลอดทหาร
หมวดหมู่:ภูมิภาคในคัมภีร์ฮีบรู
หมวดหมู่:คาบสมุทรในทวีปเอเชีย